OpenLLM-France/wikimedia huggingface dataset:
# Atletisme als Jocs Olímpics d'Estiu de 1896 - Salt amb perxa homes

Atletisme als Jocs Olímpics d'Estiu 1896 :
| Proves de pista |||||||
| 100 m | homes |
| 400 m | homes |
| 800 m | homes |
| 1.500 m | homes |
| 110 m tanques | homes |
| Curses de carretera |||||||
| Marató | homes |
| Proves de camp |||||||
| Salt de llargada | homes |
| Triple salt | homes |
| Salt d'alçada | homes |
| Salt amb perxa | homes |
| Llançament de pes | homes |
| Llançament de disc | homes |
| 1900 > |||||||
La prova del salt amb perxa masculí va ser una de les quatre proves de salts que es van disputar durant els Jocs Olímpics d'Atenes de 1896. Cinc atletes van participar en la prova de salt amb perxa. Els dos americans van superar clarament els tres grecs, aconseguint les dues primeres posicions. Damaskos i Theodorópulos compartiren la medalla de bronze, mentre Xydas era l'únic atleta en quedar-se sense medalla.

## Medallistes

| Or | Plata | Bronze |
| Welles Hoyt | Albert Tyler | Evànguelos Damaskos Ioannis Theodorópulos |

## Resultats

| Posició | Atleta | Alçada |
| | Welles Hoyt | 3,30 m |
| | Albert Tyler | 3,20 m |
| | Evànguelos Damaskos | 2,60 m |
| | Ioannis Theodorópulos | 2,60 m |
| 5 | Vasilios Xydas | 2,40 m |
Els tres grecs començaven a salta amb el llistó situat a 2,40 metres, superant-lo tots tres. Llavors s'alçà el llistó en 10cm, alçada que no pogué superar el Xydas. Damaskos i Theodorópulos no passaren dels 2,60 metres. En aquells moments els dos atletes nord-americans no havien començat encara el seu concurs, ja que ho feren quan el llistó se situà a 2,80 m, una alçada que no els comportà cap dificultat. Tyler fou incapaç de superar els 3,30 m i Hoyt fallà amb els 3,40 metres.

## Referències

* ↑ Lampros, S.P.; Polites, N.G.; De Coubertin, Pierre; Philemon, P.J.; & Anninos, C.. The Olympic Games: BC 776 – AD 1896. Athens: Charles Beck, 1897. (Consultable digitalment a AAFLA.org Arxivat 2013-01-16 a Wayback Machine.)
* ↑ Mallon, Bill; & Widlund, Ture. The 1896 Olympic Games. Results for All Competitors in All Events, with Commentary. Jefferson: McFarland, 1998. ISBN 0-7864-0379-9. (Extracte consultable a AAFLA.org Arxivat 2012-09-12 a Wayback Machine.)
* ↑ Smith, Michael Llewellyn. Olympics in Athens 1896. The Invention of the Modern Olympic Games. London: Profile Books, 2004. ISBN 1-86197-342-X.
* ↑ «Olympedia – Pole Vault, Men». [Consulta: 24 desembre 2024].
# Neosaure

El neosaure (Neosaurus cynodus) és un gènere de pelicosaure poc conegut de la família dels esfenacodòntids que visqué durant el Permià inferior. Les seves restes fòssils s'han trobat a Jura (França).
# La Pabordia de Caselles

La Pabordia de Caselles és un edifici al barri de Camps del municipi de Fonollosa (Bages) inclòs en l'Inventari del Patrimoni Arquitectònic de Catalunya.
És una antiga església que fou reconvertida en mas amb el carener perpendicular a la façana principal orientada a migdia i cobert a doble vessant. La gran masia aprofita el fort pendent del terreny i s'eixampla pel costat de migdia i ponent amb una gran ampliació pròpia del segle xviii. El cos més antic correspon a la façana de llevant visible des del camí d'arribada i on es troba afegida l'església romànica de la Mare de Déu dels Àngels de Caselles.
L'església romànica del segle xiii fou sobrealçada posteriorment. És un edifici d'una sola nau de planta basilical amb un absis semicircular a llevant al mig del qual s'obre una finestra d'un sol esqueix. Les entrades a partir de dos portals moderns, són a tramuntana i a ponent. Una cornisa separa l'obra romànica de la moderna en tot l'exterior. L'aparell és de grossos blocs de pedra quadrats i polits de grans proporcions i disposats en filades horitzontals a trencajunt.

## Història

La Pabordia de Caselles és una construcció del segle xvii i especialment ampliada al segle xviii, annexa a l'antiga església -pabordia de santa Maria, que és una fundació del segle xvii vinculada al monestir de santa Maria de l'Estany.
Des del segle xiii és documentat també el mas, que dona nom a l'església i que acollia una petita comunitat de canonges regits per un paborde els quals residien en el primer mas. La llista de pabordes arriba fins al segle xviii, concretament l'any 1770 la pabordia els seus béns foren donats al seminari de Vic i el 1885 fou venuda la propietat a uns particulars.

## Referències

* 1 2 3 4 «La Pabordia de Caselles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
* ↑ «La Pabordia de Caselles – Fonollosa / Bages». Catalunya Medieval. [Consulta: 2 desembre 2015].
# Mairuelh

Mairuelh (en francès Meyreuil) és un municipi francès situat al departament de les Boques del Roine i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 793 | 606 | 770 | 780 | 914 | 733 | 754 | 733 | 750 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 797 | 769 | 820 | 767 | 768 | 684 | 670 | 681 | 647 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 636 | 638 | 643 | 628 | 766 | 1 034 | 1 054 | 1 149 | 1 728 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 042 | 2 441 | 2 492 | 2 845 | 3 766 | 4 407 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2005 | Laurent Chazal | Divers droite |
| 2005- | Robert Lagier | Divers droite |

## Referències

* ↑ Topònims occitans de les Boques del Roine
# Battletoads & Double Dragon: The Ultimate Team

Battletoads & Double Dragon: The Ultimate Team és un videojoc fusió entre la saga de Battletoads i Double Dragon. És qualificat com un videojoc de lluita, de la sub-categoria d'avanços.
Allò nou d'aquest joc, és que al fusionar dues sagues de videojocs, s'havia de combinar el seu argument i els seus personatges, pel que es pot escollir entre qualsevol dels Battletoads o dels germans Lee, els Double Dragons. El joc conserva en gran part el toc humorístic de Battletoads. Podem veure enemics d'ambdues sagues, amb els quals ens hauríem d'enfrontar.
# Basay (Filipines)

Basay és un municipi de la província de Negros Oriental, a la regió filipina de les Visayas Centrals. Segons les dades del cens de l'any 2007 té una població de 22.713 habitants distribuïts en una superfície de 162,00 km².

## Divisió administrativa

Basay està políticament subdividit en 10 barangays.
| Actin Bal-os Bongalonan Cabalayongan | Cabatuanan Linantayan Maglinao | Nagbo-alao Olandao Poblacion |
# Abu-Yahya Zakariyyà ibn Yahya

Abu-Yahya Zakariyyà ibn Yahya fou un emir hàfsida (1490). Era fill d'Abu-Zakariyyà Yahya (IV) i, quan aquest fou enderrocat pel seu cosí Abd-al-Mumin ibn Ibrahim, va reunir els partidaris del deposat, va guanyar-ne de nous i va enderrocar el seu oncle. Era jove i capacitat i va iniciar la tasca de redreçar el país però va morir de pesta el 1494. El va succeir el seu cosí germà Abu-Abd-Al·lah Muhàmmad (V).
# Lo Pueg

Lo Pueg de Santa Reparada (en francès Le Puy-Sainte-Réparade) és un municipi francès situat al departament de les Boques del Roine i a la regió de Provença – Alps – Costa Blava.

## Demografia

Evolució de la població CASSINI - INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 250 | 1 338 | 1 552 | 1 277 | 1 642 | 1 418 | 1 388 | 1 410 | 1 429 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 450 | 1 633 | 1 538 | 1 484 | 1 420 | 1 291 | 1 248 | 1 250 | 1 305 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 322 | 1 335 | 1 379 | 1 179 | 1 181 | 1 195 | 1 091 | 1 190 | 1 240 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 641 | 2 569 | 2 859 | 3 079 | 4 414 | 4 812 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1953-2000 | Louis Philibert | PS |
| 2001-2008 | Jean-Pierre Bertrand | UMP |
| 2008- | Jean-David Ciot | PS |

## Referències

* ↑ Topònims occitans de les Boques del Roine
* ↑ http://cassini.ehess.fr/cassini/fr/html/fiche.php?select_resultat=28345
* ↑ http://www.insee.fr/fr/ppp/bases-de-donnees/recensement/populations-legales/departement.asp?dep=13#dep_P
# Bazzano

Bazzano és un antic municipi italià, que estava situat a la regió d'Emília-Romanya i a la província de Bolonya. L'any 2004 tenia 6.386 habitants.
L'1 de gener de 2014 es va fusionar amb els municipis de Castello di Serravalle, Crespellano, Monteveglio i Savigno, i es va crear així el nou municipi de Valsamoggia.
# Bassa de Pla del Tro

La Bassa de Pla del Tro és una bassa artificial del terme municipal d'Abella de la Conca, a la comarca del Pallars Jussà, a la vall de Carreu.
És a llevant del Pla del Tro, al sud-oest i a tocar de la cruïlla del Camí de Pla del Tro, la Pista del Grau i la Pista dels Prats.

## Enllaços externs

* La Bassa de Pla del Tro en el seu entorn, a l'Institut Cartogràfic de Catalunya
# Abu-Yússuf Yaqub al-Ansarí al-Kufí

Abu-Yússuf Yaqub ibn Ibrahim al-Ansarí al-Kufí (731-798) fou un legislador musulmà i un dels fundadors de l'escola hanafita de jurisprudència islàmica. Va estudiar a Kufa i Medina. Va viure a Kufa fins que fou nomenat cadi a Bagdad, càrrec que va ocupar fins a la seva mort. Sota el regne de Harun ar-Rashid fou nomenat Gran Cadi (qadi-l-kudat), sent la primera vegada que es va donar aquest títol que era honorífic pel cadi principal de la capital. La seva obra principal és el Kitab al-Hiyal. Altres obres són el Kitab al-Athar, Kitab al-Kharaj (un tractat fonamental sobre els assumptes d'hisenda pública en la llei islàmica), Kitab Ikhtilaf Abi-Hanifa wa-bni Abi-Layla i el Kibat al-Radd ala Siyar al-Awzat.
# Amficiònids

Els amficiònids (Amphicyonidae) són una família de carnívors extints amb característiques exteriors tant dels cànids com dels ossos. Les espècies d'aquesta família visqueren durant l'Eocè, l'Oligocè i el Miocè a Àsia, Àfrica, Europa i Nord-amèrica. El gènere que dona nom a la família és Amphicyon.
Els amficiònids aparegueren a l'Eocè superior, succeint els creodonts i ells mateixos foren succeïts pels cànids autèntics a finals del Miocè. Els amficiònids tenien característiques tant dels ossos com dels cànids. Algunes característiques dels ossos eren el seu cos i el fet que eren plantígrads. En canvi, la forma del cap i la dentadura eren més semblants a les dels cànids. Es creu que els amficiònids eren omnívors i algunes espècies assolien una mida de més de quatre metres.
# Viaulés

Viaulés (en francès Violès) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 572 | 623 | 655 | 727 | 888 | 987 | 1 036 | 1 150 | 1 230 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 305 | 1 316 | 1 354 | 1 222 | 1 210 | 1 063 | 929 | 948 | 946 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 984 | 973 | 963 | 897 | 912 | 930 | 941 | 986 | 1 004 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1080 | 1161 | 1127 | 1198 | 1360 | 1536 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Maryline Barbaud | |
| 2008- | Marie-José Aunave | |

## Referències

* ↑ Topònims occitans de la Valclusa
# Beer

Beer (també coneguda amb el nom de The Selling of America) és una pel·lícula estatunidenca dirigida per Patrick Kelly estrenada el 1985.

## Argument

La cínica executiva de publicitat B. D. Tucker (Loretta Swit), està desesperada per haver de mantenir el compte de la Cerveseria Norbecker, financerament dèbil. Quan tres perdedors (David Alan Grier, William Russ, i Saul Stein) inadvertidament impedeixen un robatori en un bar, Tucker i els seus col·laboradors tramen una campanya masclista de publicitat basada en aquest fet.

## Repartiment

* David Alan Grier: Elliott Morrison
* Dick Shawn: Presentador del programa d'entrevistes
* Kenneth Mars: A.J. Norbecker
* Loretta Swit: B.D. Tucker
* Ren Woods: Mary Morrison
* William Russ: Merle Draggett
* Amy Wright: Stacy
Viccionari
# Bassa de les Coberterades

La Bassa de les Coberterades és una bassa artificial del terme municipal d'Abella de la Conca, a la comarca del Pallars Jussà, a la vall de Carreu.
És al sector nord de la vall del riu de Carreu, al nord-est de les Coberterades, prop de la Pista dels Prats, a la dreta del barranc de les Coberterades.

## Enllaços externs

* La Bassa de les Coberterades en el seu entorn, a l'Institut Cartogràfic de Catalunya
# Abu-Zakariyyà Yahya (IV)

Abu-Zakariyyà Yahya (IV) fou un emir hàfsida (1488-1489), net d'Abu-Úmar Uthman, a qui va succeir a la seva mort el 1488 (el pare, de nom desconegut, devia haver mort abans). Alguns parents que governaven províncies mostraven tendències rebels i el nou emir fou implacable, fent matar tots els sospitosos, però al cap d'uns mesos fou assassinat pel seu cosí germà Abd-al-Mumin ibn Ibrahim (1489).
# Gàlag de cua gruixuda

El gàlag de cua gruixuda (Otolemur crassicaudatus) és un primat nocturn. Es tracta del més gran de la família dels galàgids.

## Descripció

Aquesta espècie té el cap arrodonit, amb un musell curt i ample, unes orelles molt grans i uns ulls relativament petits. El seu pelatge gruixut és molt variable en color, en funció de la subespècie. Alguns tenen el pelatge grisós amb l'extrem de la cua de color marró clar, mentre que d'altres tenen el pelatge de color marró fosc amb l'extrem de la cua negre. Els animals més clars tenen lloc principalment en zones més seques i baixes, mentre que els més foscos es troben en zones més humides i elevades.
El gàlag de cua gruixuda té una longitud del cap i el cos que varia entre 26 i 47 centímentres (32 de mitjana), una cua que fa entre 29 i 55 centímetre, i un pes d'entre 0,5 i 2 quilograms. De mitjana les femelles pesen 1,2 quilograms, mentre que el pes mitjà dels mascles és d'1,4 quilograms.

## Distribució

Aquesta espècie és força comuna al sud i l'est d'Àfrica. Les poblacions més grans es troben a Angola, Tanzània, el sud de Kenya i la costa de Somàlia.

## Comportament

Es tracta d'un animal nocturn, que durant el dia descansa en forats als arbres o enmig de la vegetació densa. La seva dieta està formada per fruits (com baies i ficus), llavors, saba d'acàcies, flors, insectes, llimacs, rèptils i petits ocells.
El gàlag de cua gruixuda viu en petits grups, en un territori d'una poques hectàrees. El territori és marcat amb orina i una mesc produït per una glàndula del pit.

## Subespècies

Existeixen dues subespècies reconegudes de gàlag de cua gruixuda:
* Otolemur crassicaudatus crassicaudatus
* Otolemur crassicaudatus kirkii
La UICN considera al gàlag argentat com a tercera subespècies, Otolemur crassicaudatus monteiri. Altres fonts la tracten com a espècie separada, encara que amb "dubtes". La Llista Vermella de la UICN cataloga independentment a totes tres subespècies en risc mínim.

## Referències

* 1 2 3 4 Flannery, Sean. «Greater Galago (Otolemur crassicaudatus)». The Primata, 01-04-2007. Arxivat de l'original el 2014-10-19. [Consulta: 8 agost 2010]. (anglès)
* 1 2 Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 126. ISBN 0-801-88221-4. (anglès)
* ↑ Bearder, S. Otolemur crassicaudatus. UICN 2008. Llista Vermella d'espècies amenaçades de la UICN, edició 2008, consultada el 1-01-2009. (anglès)
# Anthony McGill (músic)

Anthony McGill (Chicago, 17 de juliol de 1979) és el clarinetista principal de la Filharmònica de Nova York, després d'haver servit durant una dècada com a clarinet principal de l'Orquestra de l'Opera Metropolitana.

## Biografia

McGill és originari de Chicago, Illinois, i va créixer al barri de Chatham de la ciutat. Va assistir a l'"Interlochen Arts Academy", al "Curtis Institute of Music" de Filadèlfia, Pennsilvània i és instructor a l'"Institut Peabody" de la "Universitat Johns Hopkins" de Baltimore, Maryland i al "Mannes College of Music" de Nova York. McGill és un dels pocs músics afroamericans a ocupar un lloc principal en una orquestra important.
McGill va rebre el premi Avery Fisher Career Grant del 2000 i va rebre el premi Avery Fisher el 2020, atorgat a "instrumentistes solistes que han demostrat un èxit i una excel·lència excel·lents en música". Juntament amb Itzhak Perlman (violí), Yo-Yo Ma (violoncel) i Gabriela Montero (piano), va gravar i interpretar "Air and Simple Gifts", compost per John Williams, per a la presa de possessió del president dels Estats Units, Barack Obama, al gener. 20 de 2009. Tot i que la música que es reproduïa era una gravació feta dos dies abans a causa de la preocupació pel fred que feia malbé els instruments, en realitat els quatre tocaven al mateix temps que la gravació.
El germà gran de McGill, Demarre, és el principal flautista de la Symphony de Seattle i anteriorment va ocupar la mateixa posició amb la Dallas Symphony i la San Diego Symphony.

## Notes

* ↑ "Anthony McGill". The HistoryMakers.
* 1 2 George, Jason (2009-01-20). "Clarinetist delivers the day's other breakthrough performance". Chicago Tribune. Archived from the original on 2009-01-23. Retrieved 2009-01-20.
* 1 2 Peabody instructor part of Obama inauguration, Baltimore Sun, January 8, 2009
* ↑ Tommasini, Anthony (2009-01-20). "A New Williams Work for a Momentous Occasion". The New York Times. Retrieved 2009-01-20.
* ↑ "The Avery Fisher Career Grants | Lincoln Center for the Performing Arts". www.aboutlincolncenter.org. Retrieved 2020-12-27.
* ↑ "The Avery Fisher Prize | Lincoln Center for the Performing Arts". www.aboutlincolncenter.org. Retrieved 2020-12-27.
* ↑ Quartet pre-recorded Obama music. BBC News (January 23, 2009).
* ↑ "Seattle Symphony: The Orchestra". Archived from the original on 2014-12-29. Retrieved 2013-02-24.

## Enllaços externs

* https://www.anthonymcgill.com
* https://web.archive.org/web/20100606162529/http://www.peabody.jhu.edu/3313// a l'Institut Peabody
# Arqueohiràcids

Els arqueohiràcids (Archaeohyracidae) són una família extinta del subordre dels hegetoteris, dins de l'ordre també extint d'ungulats sud-americans dels notoungulats. Visqueren a Sud-amèrica durant el Paleogen. Eren ungulats d'aparença primitiva, tot i que l'evolució divergent feu que presentessin multitud d'aspectes físics diferents. Eren bastant similars als damans d'avui en dia.
# Sant Savornin d'Avinhon

Sant Savornin d'Avinhon (en francès Saint-Saturnin-lès-Avignon) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 825 | 798 | 818 | 1 086 | 1 373 | 1 517 | 1 640 | 1 802 | 1 978 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 005 | 2 018 | 2 158 | 2 013 | 1 762 | 1 412 | 1 395 | 1 264 | 1 250 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 190 | 1 261 | 1 303 | 1 273 | 1 270 | 1 315 | 1 323 | 1 356 | 1 354 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 511 | 1 828 | 2 223 | 2 664 | 2 941 | 3 835 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Léopold Maigre | |
| 2008- | Bernard Goudon | |

## Referències

* ↑ Topònims occitans de la Valclusa
# Beer League

Artie Lange's Beer League és una pel·lícula estatunidenca de Frank Sebastino estrenada el 2006.

## Argument

Artie DeVanzo és un aturat, mestre en l'art de la ganduleria. Un dia, es posa al capdavant de perfeccionar el joc del seu equip de softball per vèncer els campions locals.

## Repartiment

* Artie Lange: Artie DeVanzo
* Ralph Macchio: Maz
* Anthony DeSando: Dennis Mangeleni
* Cara Buono: Linda Salvo
* Laurie Metcalf: la mare d'Artie
* Seymour Cassel: Dirt
* Tina Fey: secretària del gimnàs

## Al voltant de la pel·lícula

* A Ione Skye se li va fer una prova per al paper de Linda, finalment interpretada per Cara Buono, coneguda per haver interpretat New York 911 i Els Soprano.

## Enllaços externs

* Beer League - Lloc web oficial
# Bassano Virtus 55 S.T.

Bassano Virtus 55 Soccer Team és un equip de Italià, amb seu a Bassano del Grappa, Vèneto.
L'equip és de Renzo Rosso, l'empresari "rei del casual" i fundador de Diesel, una companyia coneguda pels seus texans.

## Història
### Fundació

El Bassano Virtus 55 Soccer Team va ser fundat el 1920 com US Bassano (Unione Sportiva Bassano) i es va fusionar amb altres equips de la ciutat com ara el AC Virtus el 1968. El 1996 el club va adoptar el seu nom actual del nombre 55 per l'any 1955, any de naixement del seu propietari Renzo Rosso. Avui en dia, Bassano Virtus és també l'únic equip Italià professional de futbol que utilitzà soccer en comptes de calcio' en el seu nom complet.

### Sèrie C2 i Lega Pro Seconda Divisione

La temporada 2005-06 el club va debutar a la Sèrie C2, però després de patir una derrota davant l'AC Montichiari en l'últim partit, només va poder acabar només 12e. La temporada 2006-07 el club va arribar als playoffs, però va ser derrotat per Calcio Lecco 1912, que més tard va ser ascendit a Sèrie C1.
A la seva tercera temporada consecutiva a la Sèrie C2 (que ara es diu Lega Pro Seconda Divisione), Bassano va tenir un excel·lent començament: el club va aconseguir estar al capdavant de la lliga després de 5 jornades i va mantenir la posició fins a la jornada 23, gràcies a una sèrie de vuit victòries consecutives. Les tàctiques d'atac de l'entrenador Ezio Gelerean va portar a l'equip a un pas de la promoció: amb només 4 partits el club és primer, 3 punts per davant del subcampió de l'AC Reggiana 1919. Al final de la temporada, Bassano Virtus va ser superat per Reggiana i més tard, va perdre la final del play-off de promoció amb Portogruaro (2-3 a Portogruaro i 1-2 a Bassano del Grappa). No obstant això, el club va ser capaç de guanyar Coppa Itàlia Lega Pro en derrotar Benevento Calcio amb el resultat aclaparador de 5-0.

### Lega Pro Prima Divisione

Al final de la temporada 2009-10, el club va obtenir l'ascens a la Lega Pro Prima Divisione, atès el nombre d'equips en una situació financera difícil.

#### Llega Pro Seconda Divisione

Bassano a la temporada 2011-12 va ser relegat de Lega Pro Prima Divisione a Lega Pro Seconda Divisione.

## Colors

Els colors de l'equip són de color groc i vermell.

## Estadi

L'equip juga els seus partits de local a l'Stadio Rino Mercant de Bassano del Grappa, amb 2.952 seients

## Palmarès
### Competicions nacionals

* Sèrie D (Scudetto Dilettanti): 1
    2004-05
* Coppa Itàlia Lega Pro: 1
    2007-08

## Jugadors destacats

* Gianni De Biasi

## Entrenadors destacats

* Gianni De Biasi

## Enllaços externs

* Bassano Virtus 55 S.T. - Lloc web oficial
# Acadèmia de Ciències d'Hongria

L'Acadèmia de Ciències d'Hongria (en hongarès: Magyar Tudományos Akadémia; en francès: Académie hongroise des sciences) es va fundar el 1825, quan el Comte István Széchenyi va oferir els ingressos d'un any del seu patrimoni amb el propòsit d'una Societat Culta en una sessió de la Dieta a Pozsony (avui Bratislava seu del Parlament d'Hongria en el moment), i el seu exemple va ser seguit per altres delegats. La seva tasca va ser especificada com el desenvolupament de l'idioma hongarès i l'estudi i propagació de les ciències i les arts en hongarès. Va rebre el seu nom actual el 1845. L'edifici central va ser inaugurat el 1865, d'estil neorenaixentista.
Actualment té onze seccions principals:
* I. Secció sobre estudis de Lingüística i Literatura
* II. Secció sobre estudis de Filosofia i Història,
* III. Secció de Ciències Matemàtiques,
* IV. Secció de Ciències Agrícoles,
* V. Secció de Ciències Mèdiques,
* VI. Secció de Ciències Tècniques,
* VII. Secció de Ciències Químiques,
* VIII. Secció de Ciències Biològiques,
* IX. Secció d'Econòmiques i lleis,
* X. Secció de Ciències de la Terra,
* XI. Secció de Ciències Físiques.

## Enllaços externs

* Acadèmia de Ciències d'Hongria - Lloc web oficial (en hongarès i en anglès)